Námestie slobody 1/29, 813 70 Bratislava 1Telefón: (07) 54430029, 54433016, Fax: (07) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva	

Na rokovanie vlády SR
14. februára 2001
K materiálu č. 473/2001
K bodu č. 3	
     

S T A N O V I S K O

k návrhu zákona, ktorým sa mení a dopĺňa zákon Národnej rady Slovenskej republiky č. 279/1993 Z. z. o školských zariadeniach v znení neskorších predpisov    

 I
Návrh zákona, ktorým sa mení a dopĺňa zákon Národnej rady Slovenskej republiky č. 279/1993 Z. z. o školských zariadeniach v znení neskorších predpisov predkladá na rokovanie vlády Slovenskej republiky skupina poslancov Národnej rady Slovenskej republiky.
                                                                        II
Účelom predkladaného návrhu je úprava postupu zriaďovateľov, orgánov štátnej správy a orgánov školskej samosprávy pri zriaďovaní a zrušovaní školských zariadení, definícia kompetencií diagnostických centier, implementácia výchovných a osobitných výchovných opatrení ako aj úprava úhrady nákladov za pobyt dieťaťa v zariadení náhradnej výchovy.
                                                                        III
V súlade s Legislatívnymi pravidlami vlády SR predkladatelia vypracovali doložku zlučiteľnosti návrhu zákona s právom Európskej únie, v ktorej konštatujú, že problematika navrhovaného zákona nie je upravená v práve Európskej únie, nepatrí medzi priority aproximácie práva podľa čl. 70 Európskej dohody o pridružení a ani medzi priority podľa Bielej knihy.
                                                                         IV
Sekcia Inštitút pre aproximáciu práva súhlasí s konštatovaním predkladateľov v doložke zlučiteľnosti a k predkladanému materiálu neuplatňuje žiadne pripomienky.

  Bratislava	09.02.2001	
  Vypracoval:	Mgr. Lívia Lovásová	
	     	

JUDr. Mária Krošlákovágenerálna riaditeľka